Lav et referat af nedenstående tekst:

Tekst:
Da den nye regering blev præsenteret, blev der også præsenteret et nyt ministerium. For første gange nogensinde findes digitaliseringsministeriet, og nordjyden Marie Bjerre (V) fik ansvaret for det. Mandag var digitaliseringsministeren og ministeren for ligestilling tilbage i Nordjylland, da hun var på besøg hos Telenor i Aalborg. Her var hun i dialog med Telenors direktør, Lars Thomsen, om digitaliseringen i Danmark. - Vi har talt om, at det er vigtigt at øge digitaliseringen for alle, og digitaliseringen øger sikkerheden, fordi vi lever i en del af den kritiske infrastruktur, siger Lars Thomsen. Ambitiøse Ifølge Lars Thomsen havde han ingen konkrete ønsker til ministeren om digitaliseringen i fremtiden. Men alligevel var mødet givende for både ham og Marie Bjerre. - Jeg har fået rigtig mange ting med mig. Digitaliseringsdagsordenen har jo fået Telenors indspark til, hvad det er, vi kan gøre for at sikre en mere nem og tryg digital hverdag, siger Marie Bjerre. - For mig er det vigtigt vi får sat en ambitiøs retning for digitaliseringen og taler om hvad er det rent faktisk vi vil med digitaliseringen, siger ministeren. Det er Lars Thomsen enig med ministeren i. Derfor er han glad for at have fået en digitaliseringsminister, som også er fra Aalborg. - I mange af de udfordringer, vi står overfor som samfund, er svaret at bruge digitalisering. Og vi ser os selv som en del af løsningen i Telenord med vores mobile netværk og det, vores 5G netværk kan bringe til Danmark og dansk erhvervsliv, siger han.

Referat:
Der var nordjysk møde mandag formiddag, da den nyudnævnte minister Marie Bjerre var på besøg i Aalborg.